# Europos Sąjungos C 331A/2019

| | ISSN 1977-0960 |
| --- | --- |
| Europos Sąjungos
  oficialusis leidinys | C 331A |
| | |
| Leidimas lietuvių kalba | Informacija ir pranešimai | 62 metai2019m. spalio 2d. |

ISSN 1977-0960

Europos Sąjungos

oficialusis leidinys

C 331A

Leidimas lietuvių kalba

Informacija ir pranešimai

62 metai2019m. spalio 2d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2019/C 331 A/01 | Mobilumo ir transporto generalinis direktoratas — Pranešimas apie konkursą vyriausiojo patarėjo pareigoms (AD 14 lygis) (Tarnybos nuostatų 29 straipsnio 2 dalis) — COM/2019/10390 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2019/C 331 A/01

Mobilumo ir transporto generalinis direktoratas — Pranešimas apie konkursą vyriausiojo patarėjo pareigoms (AD 14 lygis) (Tarnybos nuostatų 29 straipsnio 2 dalis) — COM/2019/10390

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2.10.2019 | LT | Europos Sąjungos oficialusis leidinys | CA 331/1 |
| --- | --- | --- | --- |

2.10.2019

LT

Europos Sąjungos oficialusis leidinys

CA 331/1

---

Mobilumo ir transporto generalinis direktoratas

Pranešimas apie konkursą vyriausiojo patarėjo pareigoms (AD 14 lygis)

(Tarnybos nuostatų 29 straipsnio 2 dalis)

COM/2019/10390

(2019/C 331 A/01)

Apie mus

Remiantis Komisijos narių kolegijos, visų pirma dabartinių Komisijos pirmininko pavaduotojų Jyrki Kataineno bei Marošo Šefčovičiaus ir Komisijos narės Violetos Bulc, politinėmis gairėmis, Mobilumo ir transporto generalinis direktoratas (Mobilumo ir transporto GD) yra atsakingas už Europos Sąjungos transporto politikos plėtojimą. Jo kompetencija – sudaryti sąlygas veiksmingam, saugiam, patikimam ir aplinkai nekenksmingam keleivių ir prekių vežimui, kuris tenkintų piliečių ir įmonių poreikius, ir jį skatinti.

Mobilumo ir transporto GD rengia strateginę transporto sektoriaus politiką, stebi, kaip įgyvendinama galiojanti ES teisė, ir teikia naujų teisės aktų pasiūlymus, taip pat skatina keistis geriausios praktikos pavyzdžiais. Viena jo veiklos krypčių yra finansinės paramos programos, visų pirma mokslinių tyrimų ir inovacijų projektams remti pagal programą „Horizontas 2020“ ir investicijoms į transporto infrastruktūrą bendrai finansuoti pagal Europos infrastruktūros tinklų priemonę (EITP). Generalinis direktoratas skatina politiką tarptautiniu mastu ir teikia informaciją visuomenei ir suinteresuotiesiems subjektams.

Mobilumo ir transporto generaliniam direktoratui vykdyti veiklą padeda ekspertinė parama, kurią teikia kelios jo prižiūrimos Europos agentūros ir dvi bendrosios įmonės: Europos aviacijos saugos agentūra (EASA), Europos jūrų saugumo agentūra (EMSA), Europos Sąjungos geležinkelių agentūra (ERA), Inovacijų ir tinklų programų vykdomoji įstaiga (INEA), bendroji įmonė SESAR (Bendro Europos dangaus oro eismo valdymo mokslinių tyrimų programa) ir bendroji įmonė „Shift2Rail“. Be to, Mobilumo ir transporto GD palaiko tvirtą partnerystę su Eurokontrole. Jam taip pat atstovaujama Kuro elementų ir vandenilio bendrosios įmonės valdyboje.

Siūlome

Pagrindinės vyriausiojo patarėjo pareigos:

| — | padėti generaliniam direktoriui teikiant strategines konsultacijas ir rekomendacijas dėl transporto ir judumo skaitmeninimo, glaudžiai bendradarbiaujant su Ryšių tinklų, turinio ir technologijų, Mokslinių tyrimų ir inovacijų bei Vidaus rinkos, pramonės, verslumo ir MVĮ generaliniais direktoratais ir Jungtiniu tyrimų centru; |
| --- | --- |

—

padėti generaliniam direktoriui teikiant strategines konsultacijas ir rekomendacijas dėl transporto ir judumo skaitmeninimo, glaudžiai bendradarbiaujant su Ryšių tinklų, turinio ir technologijų, Mokslinių tyrimų ir inovacijų bei Vidaus rinkos, pramonės, verslumo ir MVĮ generaliniais direktoratais ir Jungtiniu tyrimų centru;

| — | padėti plėtoti Komisijos skaitmeninių ir mažo anglies dioksido kiekio technologijų politiką, kuria piliečių ir įmonių labui siekiama pažangaus, saugaus, tvaraus ir bespūsčio judumo; |
| --- | --- |

—

padėti plėtoti Komisijos skaitmeninių ir mažo anglies dioksido kiekio technologijų politiką, kuria piliečių ir įmonių labui siekiama pažangaus, saugaus, tvaraus ir bespūsčio judumo;

| — | glaudžiai bendradarbiauti su generalinio direktoriaus pavaduotoju ir su direktoratu, atsakingu už politiką susijusiais klausimais, visų pirma B direktoratu, būnant tiesiogiai pavaldžiam generaliniam direktoriui. |
| --- | --- |

—

glaudžiai bendradarbiauti su generalinio direktoriaus pavaduotoju ir su direktoratu, atsakingu už politiką susijusiais klausimais, visų pirma B direktoratu, būnant tiesiogiai pavaldžiam generaliniam direktoriui.

Ieškome (atrankos kriterijai)

Idealus kandidatas turėtų būti išskirtinių gabumų veiklus specialistas ir atitikti šiuos atrankos kriterijus:

| a) | Turėti techninių žinių ir patirties, visų pirma:






  — | labai gerai horizontaliuoju lygmeniu išmanyti, kaip veikia Komisijos politikos formavimo procesas; |
| --- | --- | --- |

a)

Turėti techninių žinių ir patirties, visų pirma:

—

labai gerai horizontaliuoju lygmeniu išmanyti, kaip veikia Komisijos politikos formavimo procesas;

| — | turėti patirties skaitmeninės srities klausimais, visų pirma susijusios su aktualiais duomenų srities klausimais (duomenų apsauga, dideliais duomenų rinkiniais, dirbtiniu intelektu, debesija, kibernetiniu saugumu ir t. t.); |
| --- | --- |

—

turėti patirties skaitmeninės srities klausimais, visų pirma susijusios su aktualiais duomenų srities klausimais (duomenų apsauga, dideliais duomenų rinkiniais, dirbtiniu intelektu, debesija, kibernetiniu saugumu ir t. t.);

| — | gerai išmanyti Mobilumo ir transporto generalinio direktoratui ir konkrečiau vyriausiojo patarėjo kompetencijai priklausančias politikos sritis. |
| --- | --- |

—

gerai išmanyti Mobilumo ir transporto generalinio direktoratui ir konkrečiau vyriausiojo patarėjo kompetencijai priklausančias politikos sritis.

| b) | Turėti vadovavimo ir (arba) konsultavimo patirties ir įgūdžių, visų pirma:






  — | turėti konsultavimo patirties ir įrodymais patvirtintą gebėjimą nustatyti tikslus, skirstyti užduotis pagal svarbą ir užtikrinti veiksmingą jų vykdymą; |
| --- | --- | --- |

b)

Turėti vadovavimo ir (arba) konsultavimo patirties ir įgūdžių, visų pirma:

—

turėti konsultavimo patirties ir įrodymais patvirtintą gebėjimą nustatyti tikslus, skirstyti užduotis pagal svarbą ir užtikrinti veiksmingą jų vykdymą;

| — | puikiai gebėti nustatyti prioritetus ir jų laikytis, užtikrinti tolesnių veiksmų vykdymą, vertinti pažangą ir stebėti įgyvendinimą. |
| --- | --- |

—

puikiai gebėti nustatyti prioritetus ir jų laikytis, užtikrinti tolesnių veiksmų vykdymą, vertinti pažangą ir stebėti įgyvendinimą.

| c) | Turėti bendravimo ir (arba) derybų ir kitų įgūdžių, visų pirma:






  — | turėti puikių aukšto lygio bendravimo, sprendimų priėmimo ir derybų įgūdžių, sveiką politinę nuovoką ir gebėjimą veiksmingai ir rezultatyviai bendrauti su visais suinteresuotaisiais subjektais Komisijoje bei už jos ribų ir su jais palaikyti pasitikėjimu grindžiamus santykius; |
| --- | --- | --- |

c)

Turėti bendravimo ir (arba) derybų ir kitų įgūdžių, visų pirma:

—

turėti puikių aukšto lygio bendravimo, sprendimų priėmimo ir derybų įgūdžių, sveiką politinę nuovoką ir gebėjimą veiksmingai ir rezultatyviai bendrauti su visais suinteresuotaisiais subjektais Komisijoje bei už jos ribų ir su jais palaikyti pasitikėjimu grindžiamus santykius;

| — | turėti įrodymais patvirtintą gebėjimą vyresniųjų pareigūnų lygmeniu palaikyti ryšius su valstybėmis narėmis, nacionalinėmis ir regioninėmis valdžios institucijomis ir suinteresuotaisiais subjektais. |
| --- | --- |

—

turėti įrodymais patvirtintą gebėjimą vyresniųjų pareigūnų lygmeniu palaikyti ryšius su valstybėmis narėmis, nacionalinėmis ir regioninėmis valdžios institucijomis ir suinteresuotaisiais subjektais.

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formalius reikalavimus.

| — | Pilietybė. Kandidatas turi turėti vienos iš Europos Sąjungos valstybių narių pilietybę. |
| --- | --- |

—

Pilietybė. Kandidatas turi turėti vienos iš Europos Sąjungos valstybių narių pilietybę.

| — | Universitetinis išsilavinimas arba diplomas. Kandidatas privalo turėti:






  — | arba diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- | --- |

—

Universitetinis išsilavinimas arba diplomas. Kandidatas privalo turėti:

—

arba diplomu patvirtintą ketverių metų ar ilgesnį užbaigtą universitetinį išsilavinimą,

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis. Kandidatas privalo turėti ne mažesnę kaip 15 metų darbo patirtį, įgytą baigus studijas, kurios lygmuo atitinka minėtus kvalifikacinius reikalavimus. Iš jos bent 5 metų profesinė patirtis turi būti įgyta einant aukšto lygio patarėjo pareigas (1). |
| --- | --- |

—

Profesinė patirtis. Kandidatas privalo turėti ne mažesnę kaip 15 metų darbo patirtį, įgytą baigus studijas, kurios lygmuo atitinka minėtus kvalifikacinius reikalavimus. Iš jos bent 5 metų profesinė patirtis turi būti įgyta einant aukšto lygio patarėjo pareigas (1).

| — | Kalbos. Kandidatas turi labai gerai mokėti vieną iš oficialiųjų Europos Sąjungos kalbų (2) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba. |
| --- | --- |

—

Kalbos. Kandidatas turi labai gerai mokėti vieną iš oficialiųjų Europos Sąjungos kalbų (2) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba.

| — | Amžiaus riba. Kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jam sukanka 66 metai, pabaigos (žr. Tarnybos nuostatų (3) 52 straipsnio a punktą). |
| --- | --- |

—

Amžiaus riba. Kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jam sukanka 66 metai, pabaigos (žr. Tarnybos nuostatų (3) 52 straipsnio a punktą).

Be to, kandidatas privalo būti įvykdęs visas įstatymų nustatytas karinės tarnybos prievoles, turėti atitinkamas charakteristikas, patvirtinančias tinkamumą eiti savo pareigas, ir būti tinkamos fizinės būklės, kad galėtų eiti savo pareigas.

Atranka ir skyrimas

Vyriausiąjį patarėją nustatyta atrankos ir įdarbinimo tvarka atrinks ir skirs Europos Komisija (žr. Su vyresniaisiais pareigūnais susijusios politikos dokumentą (4)).

Organizuodama atrankos procedūrą Europos Komisija sudaro pirminės atrankos komisiją. Ši komisija analizuoja visas paraiškas, atlieka pirmąjį tinkamumo patikrinimą ir pagal pirmiau nurodytus kriterijus nustato geriausią profilį turinčius kandidatus, kurie gali būti pakviesti pokalbio su pirminės atrankos komisija.

Po šių pokalbių pirminės atrankos komisija parengia išvadas ir pasiūlo kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvauja visą dieną vykstančiose vadovų vertinimo centro, kuriame dirba nepriklausomi įdarbinimo konsultantai, procedūrose, nebent per dvejus metus iki pokalbio su PPK dienos jie Europos Komisijos Žmogiškųjų išteklių ir saugumo generalinio direktorato prašymu jau buvo įvertinti vertinimo centre dėl to paties lygio pareigų, dėl kurių dabar teikia savo kandidatūrą. Atsižvelgdamas į pokalbio ir vertinimo centro ataskaitos rezultatus, PPK sudarys galutinį kandidatų, laikomų tinkančiais eiti vyriausiojo patarėjo pareigas, sąrašą.

PPK atrinkti kandidatai dalyvaus pokalbyje su už mobilumą ir transportą atsakingu Komisijos nariu (5).

Po šių pokalbių sprendimą dėl skyrimo priims Europos Komisija.

Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, atrankos procedūra vyks tik anglų ir (arba) prancūzų kalbomis (6).

Lygios galimybės

Europos Sąjunga taiko lygių galimybių ir nediskriminavimo politiką pagal Tarnybos nuostatų (7) 1d straipsnį. Kadangi vadovaujamas pareigas einančių moterų yra nedaug, Komisija ypač ragina konkurse dalyvauti moteris.

Įdarbinimo sąlygos

Darbo užmokestis ir įdarbinimo sąlygos yra nustatyti Tarnybos nuostatuose (8).

Atrinktas kandidatas bus įdarbintas kaip AD 14 lygio pareigūnas. Priklausomai nuo ankstesnės profesinės patirties, jam bus nustatyta 1-a arba 2-a to pareigų lygio pakopa.

Atkreipiamas pareiškėjų dėmesys, kad pagal Tarnybos nuostatus visiems naujiems pareigūnams nustatytas devynių mėnesių bandomasis laikotarpis.

Darbo vieta yra Briuselyje.

Nepriklausomumas ir interesų deklaravimas

Prieš pradėdamas eiti vyriausiojo patarėjo pareigas kandidatas turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams keliamus tinkamumo reikalavimus (žr. skyrelį „Kandidatai privalo“), ypač diplomų, profesinės patirties ir kalbinių gebėjimų reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, būtina apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Baigęs registraciją internete, e. paštu gausite patvirtinimą, kad jūsų paraiška užregistruota. Jei e. paštu negavote patvirtinimo, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2019 m. lapkričio 4 d. 12 val. Briuselio laiku; vėliau registracija negalima.

Jūs pats esate atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad įvairių atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (9). Tai visų pirma taikoma tokių duomenų konfidencialumui ir saugumui.

---

(1)  Gyvenimo aprašyme kandidatas, nurodydamas metus, kuriais ėjo aukšto lygio patarėjo pareigas, turėtų aiškiai nurodyti: 1) eitas pareigas ir vykdytas funkcijas; 2) hierarchinę struktūrą ir 3) patarėjų skaičių.

(2)  http://eur-lex.europa.eu/legal-content/LT/TXT/PDF/?uri=CELEX:01958R0001-20130701&qid=1408533709461&from=LT

(3)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:LT:PDF

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Jeigu atitinkamas Komisijos narys nėra pagal 2007 m. gruodžio 5 d. Komisijos sprendimą (PV(2007) 1811) perdavęs šios užduoties kitam Komisijos nariui.

(6)  Atrankos komisijos užtikrins, kad asmenims, kurių viena iš šių kalbų yra gimtoji, nebūtų teikiamas nepagrįstas pranašumas.

(7)  http://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=LT

(8)  http://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=LT

(9)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---